stanford-oval/wikipedia huggingface dataset:
ฤดูพายุเฮอริเคนแอตแลนติก พ.ศ. 2562
ภาพรวมฤดูกาล

| --- | --- |
  พายุดีเปรสชันเขตร้อน (≤62 กม./ชม.):   พายุเฮอริเคนระดับ 3 (178–208 กม./ชม.)
  พายุโซนร้อน (63–117 กม./ชม.):   พายุเฮอริเคนระดับ 4 (209–251 กม./ชม.)
  พายุเฮอริเคนระดับ 1 (118–153 กม./ชม.):   พายุเฮอริเคนระดับ 5 (≥252 กม./ชม.)
  พายุเฮอริเคนระดับ 2 (154–177 กม./ชม.): 
ฤดูกาลนี้เป็นฤดูกาลที่ห้าติดต่อกันแล้วที่เริ่มต้นฤดูกาลก่อนวันอย่างเป็นทางการ โดยพายุกึ่งโซนร้อนแอนเดรียก่อตัวขึ้นเมื่อวันที่ 20 พฤษภาคม
พายุ > พายุกึ่งโซนร้อนแอนเดรีย

วันที่ 17 พฤษภาคม ศูนย์เฮอริเคนแห่งชาติ (NHC) ได้เริ่มพยากรณ์การก่อตัวของหย่อมความกดอากาศต่ำที่อยู่ทางใต้ของเบอร์มิวดา ซึ่งมีศักยภาพในการพัฒนาขึ้นเป็นพายุหมุยเขตร้อนหรือกึ่งเขตร้อนในภายหลัง
วันที่ 18 พฤษภาคม บริเวณขนาดใหญ่และยาวของเมฆและพายุฟ้าคะนองพัฒนาขึ้นทางตะวันออกของบาฮามาส ความแปรปรวนค่อย ๆ จัดระบบข้นขณะกำลังเคลื่อนตัวไปทางเหนือและตะวันออกเฉียงเหนือ แม้ว่าจะยังขาดการไหลเวียนที่แจ่มชัดอยู่
วันที่ 20 พฤษภาคม เที่ยวบินลาดตระเวนทางอากาศกองทัพอากาศสหรัฐเปิดเผยว่าพายุมีศูนย์กลางอย่างชัดเจน ทำให้มีการจัดประเภทระบบเป็นพายุกึ่งโซนร้อนและให้ชื่อว่า แอนเดรีย (Andrea) ในเวลา 22:30 UTC เนื่องจากมีความเกี่ยวข้องกับความกดอากาศต่ำระดับบนที่อยู่ทางตะวันตก หลังจากนั้นไม่นาน แอนเดรียก็มีกำลังสูงสุด พายุที่พึ่งก่อตัวขึ้นไม่นานได้เผชิญเข้ากับสภาพแวดล้อมที่ไม่เอื้ออำนวย ไม่นานหลังจากนั้นการพาความร้อนของพายุได้สลายตัวลงเนื่องจากถูกบุกรุกโดยอากาศแห้ง
วันที่ 22 พฤษภาคม โดยจากการสลายตัวลงนั้น ทำให้แอนเดรียกลายเป็นหย่อมความกดอากาศต่ำหลังเขตร้อน
รายชื่อพายุ

รายชื่อต่อไปนี้จะใช้สำหรับพายุที่ก่อตัวในมหาสมุทรแอตแลนติกเหนือในปี พ.ศ. 2562 หากมีชื่อที่ถูกถอน จะมีการประกาศโดยองค์การอุตุนิยมวิทยาโลกในฤดูใบไม้ผลิ พ.ศ. 2563 และชื่อที่ไม่ได้ถูกถอนจากรายการนี้จะถูกนำกลับมาใช้อีกครั้งในปี พ.ศ. 2568 โดยรายการที่ใช้ในปีนี้เป็นรายการเดียวกับที่ใช้ในฤดูกาล พ.ศ. 2556 เว้นชื่อ อีเมลดา ซึ่งถูกนำมาใช้แทนที่ อิงกริด
ในปี 2562 มีชื่อถูกใช้ทั้งสิ้น 18 ชื่อ ดังนี้
| รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> รหัสพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562> ชื่อพายุ | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  | รายชื่อพายุหมุนเขตร้อนของมหาสมุทรแอตแลนติกเหนือในฤดูกาล 2562>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 01L | แอนเดรีย (Andrea) | 07L | เฟอร์นานด์ (Fernand) | 12L | คาเรน (Karen) | 18L | ปาโบล (Pablo) |  |  |  |  |  |  |  |  |
| 02L | แบร์รี (Barry) | 08L | กาเบรียล (Gabrielle) | 13L | โลเรนโซ (Lorenzo) | 19L | รีเบกาห์ (Rebekah) |  |  |  |  |  |  |  |  |
| 04L | ช็องตาล (Chantal) | 09L | อุมเบร์โต (Humberto) | 14L | เมลิสซา (Melissa) | 20L | เซบัสเตียง (Sebastien) |  |  |  |  |  |  |  |  |
| 05L | โดเรียน (Dorian) | 11L | อีเมลดา (Imelda) | 16L | เนสตอร์ (Nestor) |  |  |  |  |  |  |  |  |  |  |
| 06L | เอริน (Erin) | 10L | เจร์รี (Jerry) | 17L | ออลกา (Olga) |  |  |  |  |  |  |  |  |  |  |

ส่วนชื่อ แทนยา (Tanya), แวน (Van) และเวนดี (Wendy) ไม่ถูกใช้ในฤดูกาลนี้
ดูเพิ่ม

สถานีย่อยพายุหมุนเขตร้อน
พายุหมุนเขตร้อนใน พ.ศ. 2562
พายุเฮอริเคนแอตแลนติก
ฤดูพายุเฮอริเคนแปซิฟิก พ.ศ. 2562
ฤดูพายุไต้ฝุ่นแปซิฟิก พ.ศ. 2562
ฤดูพายุไซโคลนมหาสมุทรอินเดียเหนือ พ.ศ. 2562
ฤดูพายุไซโคลนมหาสมุทรอินเดียตะวันตก-ใต้: 2561–2562, 2562–2563
ฤดูพายุไซโคลนภูมิภาคออสเตรเลีย: 2561–2562, 2562–2563
ฤดูพายุไซโคลนแปซิฟิกใต้: 2561–2562, 2562–2563
แหล่งข้อมูลอื่น

ศูนย์เฮอริเคนแห่งชาติ (อังกฤษ)
การคาดหมายลมฟ้าอากาศเขตร้อนเขตแอตแลนติกของศูนย์เฮอริเคนแห่งชาติ (อังกฤษ)
แนวทางการวิเคราะห์ความเป็นไปได้ของการก่อกำเนิดพายุหมุนเขตร้อน (อังกฤษ)
| ฤดูพายุเฮอริเคนแอตแลนติก พ> ศ. 2560–2569 |
| --- | --- |
ก่อนหน้า: 2559 · 2560 · 2561 · 2562 · 2563 · 2564 · 2565 · 2566 · 2567 · 2568 · 2569 · ต่อไป: 2570
↑  Melissa reached its peak intensity of 65 mph (100 km/h) and 995 mbar as a subtropical storm but later became fully tropical.
วินโดวส์เอ็นที

| --- | --- |

ผู้พัฒนา: ไมโครซอฟท์
เขียนด้วย: ภาษาซี, ภาษาซีพลัสพลัส, ภาษาแอสเซมบลี 
ตระกูล: ไมโครซอฟท์ วินโดวส์
สถานะ: ระบบปฏิบัติการในปัจจุบัน
รูปแบบ รหัสต้นฉบับ: Closed source / Shared source
วันที่เปิดตัว: 27 กรกฎาคม ค.ศ. 1993 (1993-07-27) (วินโดวส์เอ็นที 3.1)
รุ่นทดลอง: [+/−]
ชนิดเคอร์เนล: Hybrid kernel
สัญญาอนุญาต: Microsoft EULA
เว็บไซต์: windows.com
วินโดวส์เอ็นที (Windows NT) เป็นกลุ่มสายผลิตภัณฑ์ระบบปฏิบัติการพัฒนาโดยไมโครซอฟท์ ซึ่งรุ่นแรกออกเมื่อวันที่ 27 กรกฎาคม 2536 (ค.ศ. 1993) โดยแรกเริ่มได้ออกแบบให้มีสมรรภาพสูง ไม่ขึ้นอยู่กับหน่วยประมวลผล และรองรับหลายหน่วยประมวลผล หลายผู้ใช้พร้อมๆกัน วินโดวส์เอ็นทียังเป็นรุ่นแรกที่เป็น 32-บิตเต็มตัว ซึ่งวินโดวส์ 11 และ วินโดวส์ เซิร์ฟเวอร์ 2022 เป็นระบบปฏิบัติการรุ่นล่าสุดที่ใช้ฐานเอ็นที แม้ว่าปัจจุบันนี้ไม่ใช่ชื่อเอ็นทีแล้วก็ตาม
ความสามารถหลัก

เป้าหมายหลักในการออกแบบคือการรองรับหลายสถาปัตยกรรม โดยซอฟต์แวร์ไม่ต้องเขียนขึ้นใหม่สำหรับแต่ละหน่วยประมวลผล ซึ่งทำให้เอ็นทีนั้นมีรุ่นสำหรับสถาปัตยกรรมหน่วยประมวลผลต่างๆอย่าง อินเทล, IA-32, MIPS, อัลฟา และเพาเวอร์พีซี โดยความเข้ากันได้ของซอฟต์แวร์นั้นเป็นไปได้ด้วยการรองรับหลายรูปแบบ API ด้วยกัน
ในเรื่องความปลอดภัยสำหรับหลายผู้ใช้ เอ็นทีรองรับ Acess Control Lists (ACL) โดยสามารถกำหนดสิทธิการอนุญาตได้หลากหลายสำหรับแต่ละออปเจกต์  ไม่ว่าจะเป็นไฟล์ ฟังก์ชัน ผู้ใช้ หรือกลุ่มผู้ใช้เป็นต้น
วินโดวส์เอ็นทีรองรับโพรโทคอลวินโดวส์เน็ตเวิร์ก รวมถึงยูนิกต์ TCP/IP
ระบบไฟล์ NTFS นั้นยังได้ถูกออกแบบมาโดยเฉพาะสำหรับวินโดวส์เอ็นที แต่เอ็นทีก็สามารถติดตั้งได้บนระบบไฟล์อื่นๆ เช่นกัน
วัดบึงลาดสวาย

| วัดบึงลาดสวาย |
| --- | --- |

ที่ตั้ง: ตำบลบางภาษี อำเภอบางเลน จังหวัดนครปฐม
ประเภท: วัดราษฎร์
นิกาย: มหานิกาย
เจ้าอาวาส: พระสุเมธมุนี (ลำพวน ธมฺมธโร ป.ธ.๗)
 สถานีย่อยพระพุทธศาสนา
วัดบึงลาดสวาย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีเนื้อที่ตั้งวัด 37 ไร่ 2 งาน ที่ธรณีสงฆ์ 9 ไร่ 3 งาน
วัดบึงลาดสวายประกาศตั้งวัดเมื่อวันที่ 5 เมษายน พ.ศ. 2457 ได้รับพระราชทานวิสุงคามสีมาเมื่อวันที่ 20 พฤศจิกายน พ.ศ. 2467
วัดบึงลาดสวายเป็นวัดของชุมชนชาวมอญ เป็นหนึ่งใน 7 วัดที่ชุมชนมอญกระทุ่มมืดสร้างไว้ มีเสาหงส์แสดงสัญลักษณ์วัดมอญ นับเป็นวัดที่ยึดถือขนบประเพณีแบบมอญไว้อย่างค่อนข้างสมบูรณ์ เช่น การสวดมนต์ ทำวัตรของพระภิกษุสามเณร จะสวดเป็นภาษามอญทั้งหมด มีประเพณีชาวมอญ เช่น ประเพณีการเผาศพพระมอญ ประเพณีตักบาตรน้ำผึ้ง ประเพณีตักบาตรดอกไม้ (ชอนกาว) ประเพณีสงกรานต์ไทยรามัญมีพิธีสรงน้ำพระแบบไทยรามัญ
รายนามเจ้าอาวาส

พระอธิการเกร็ป จนฺทสิริ พ.ศ. 2447–2494
พระครูวงค์ เขมเทโว พ.ศ. 2494–2514
พระสุเมธมุนี (ลำพวน ธมฺมธโร ป.ธ.๗) พ.ศ. 2516
สมชาย นักบาลี

| สมชาย นักบาลี |
| --- | --- |
เกิด: สมชาย นักบาลี 22 สิงหาคม พ.ศ. 2520
สมชาย นักบาลี (เกิด 22 สิงหาคม พ.ศ. 2520) นักมวยชาวไทย มีสถิติการชก 13 ครั้ง ชนะ 9 (น็อค 3) เสมอ 1 แพ้ 3
เกียรติประวัติ

เหรียญทองกีฬาซีเกมส์ครั้งที่ 20 ที่ประเทศบรูไน
แชมป์ PABA รุ่นไลท์เวท
ชิง 15 ก.ค. 2548 ชนะน็อค เฟอร์นันโด มอลทิญญา (ฟิลิปปินส์) ยก 8 ที่ เวทีมวยสยามอ้อมน้อย จังหวัดสมุทรสาคร
ป้องกันแชมป์ครั้งที่ 1, 12 มกราคม 2549 ชนะคะแนน อาร์เนล เพราส (ฟิลิปปินส์) ที่ จังหวัดชัยภูมิ
ป้องกันแชมป์ครั้งที่ 2, 27 กรกฎาคม 2549 ชนะคะแนน อาร์เนล ทิคัมเปย์ (ฟิลิปปินส์) ที่ จังหวัดราชบุรี
เสียแชมป์ 31 ตุลาคม 2549 แพ้คะแนน เดนนิส ลอเรนเต้ (ฟิลิปปินส์) ที่ จังหวัดชัยภูมิ
แชมป์ WBO ตะวันออกไกล
ชิง 5 ตุลาคม 2551 ชนะน็อค ลานซ์ คอสเทลโล (ออสเตรเลีย) ยก 6 ที่ ออสเตรเลีย
เสียแชมป์ 21 กุมภาพันธ์ 2552 แพ้คะแนน ลานซ์ คอสเทลโล (ออสเตรเลีย) ที่ ออสเตรเลีย
เคยชิงแชมป์ต่อไปนี้แต่ไม่สำเร็จ
ชิงแชมป์ IBF แพนแปซิฟิค รุ่นไลท์เวทเมื่อ 30 พฤศจิกายน 2550 แพ้น็อค รานี่ กานอย (ฟิลิปปินส์) ยก 2 ที่ ออสเตรเลีย
เครื่องราชอิสริยาภรณ์

พ.ศ. 2543 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 7 เหรียญเงินดิเรกคุณาภรณ์ (ร.ง.ภ.)
วงศ์ทานตะวัน

| วงศ์ทานตะวัน ช่วงเวลาที่มีชีวิตอยู่: 76–0Ma  PreꞒ Ꞓ O S D C P T J K Pg N     Campanian–ปัจจุบัน |
| --- | --- |

วงศ์ทานตะวันสิบสองสปีชีส์จากวงศ์ย่อย Asteroideae, Carduoideae และ Cichorioideae

การจำแนกชั้นทางวิทยาศาสตร์ 
โดเมน:: ยูแคริโอต Eukaryota
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: แอสเทอริด Asterids
อันดับ:: อันดับทานตะวัน Asterales
วงศ์:: วงศ์ทานตะวัน Asteraceae Bercht. & J.Presl

สกุลต้นแบบ
Aster L.
วงศ์ย่อย[ต้องการอ้างอิง]
 Asteroideae Lindl.  Barnadesioideae K.Bremer & R.K.Jansen  Carduoideae Sweet  Cichorioideae Chevall.  Corymbioideae Panero & Funk  Famatinanthoideae S.E.Freire, Ariza & Panero  Gochnatioideae Panero & Funk  Gymnarrhenoideae Panero & Funk  Hecastocleidoideae Panero & Funk  Mutisioideae Lindl.  Pertyoideae Panero & Funk  Stifftioideae Panero  Wunderlichioideae Panero & Funk
ความหลากหลาย
1,911 สกุล
ชื่อพ้อง
  Compositae Giseke  Acarnaceae  Link  Ambrosiaceae Bercht. & J.Presl  Anthemidaceae Bercht. & J.Presl  Aposeridaceae Raf.  Arctotidaceae Bercht. & J.Presl  Artemisiaceae Martinov  Athanasiaceae Martinov  Calendulaceae Bercht. & J.Presl  Carduaceae Bercht. & J.Presl  Cassiniaceae Sch.Bip.  Cichoriaceae Juss.  Coreopsidaceae Link  Cynaraceae Spenn.  Echinopaceae Bercht. & J.Presl  Eupatoriaceae Bercht. & J.Presl  Helichrysaceae Link  Inulaceae Bercht. & J.Presl  Lactucaceae Drude  Mutisiaceae Burnett  Partheniaceae Link  Perdiciaceae Link  Senecionaceae Bercht. & J.Presl  Vernoniaceae Burmeist. 
วงศ์ทานตะวัน (ชื่อวิทยาศาสตร์: Asteraceae หรือ Compositae) จัดเป็นวงศ์ของพืชมีดอกที่มีการกระจายพันธุ์อย่างกว้างขวาง มีสมาชิกมากกว่า 23,000 สปีชีส์ แบ่งย่อยเป็นวงศ์ย่อย 12 วงศ์ย่อยและ 1,620 สกุล ลักษณะเฉพาะของพืชวงศ์นี้คือดอกแบบคอมโพสิท ที่เป็นช่อกระจุก และมีกลีบดอกแผ่อยู่รอบ ๆ แบบดอกทานตะวัน หุ้มด้วยริ้วประดับแบบเกล็ดปลา คำว่า "Asteraceae" มาจาก Aster ซึ่งเป็นสกุลที่เด่นที่สุดของวงศ์นี้ โดยมาจากภาษากรีก ἀστήρ หมายถึงดาว  ชื่อเดิมของวงศ์นี้คือ "Compositae" ซึ่งเป็นการสื่อถึงการที่มีดอกแบบคอมโพสิท พืชในวงศ์นี้มีความสำคัญทางระบบนิเวศและเศรษฐกิจ
รูปภาพ

| 0 | 1 | 2 | 3 |
| --- | --- | --- | --- |
| แผนภาพดอกของ Carduus (Carduoideae) แสดงริ้วประดับ กลีบเลี้ยงติดเป็นวงศ์ เกสรตัวผู้เชื่อมกับกลีบดอก ชั้นของเกสรตัวเมียที่มีกลีบเลี้ยงสองอับและโลคุล 1 อัน | ลักษณะของดอกในวงศ์ทานตะวัน  (แสดงดอกของ Bidens torta) | ดอกย่อยแบบเรย์ ฟลอเรท | ดอกย่อยแบบดิสซ์ ฟลอเรท |
บรรณานุกรม

Funk, Vicki A.; Susanna, A.; Stuessy, T. F.; Bayer, R. J., บ.ก. (2009). Systematics, Evolution, and Biogeography of Compositae. Vienna: International Association for Plant Taxonomy. ISBN 978-3-9501754-3-1. (Available here at Internet Archive)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Asteraceae
ข้อมูลที่เกี่ยวข้องกับ วงศ์ทานตะวัน ที่วิกิสปีชีส์
| การแยกแยะหน่วยอนุกรมวิธาน |
| --- | --- |
Asteraceae:  Wikidata: Q25400  Wikispecies: Asteraceae  EoL: 4206  EPPO: 1COMF  FloraBase: 22924  FNA: 10074  FoC: 10074  Fossilworks: 183083  GBIF: 3065  GRIN: 110  iNaturalist: 47604  IPNI: 319342-2  IRMNG: 114753  ITIS: 35420  NBN: NBNSYS0000159456  NCBI: 4210  NZOR: f31dd6e6-d1e0-4b1b-b166-89254733a5f9  Plantarium: 42352  Plazi: FD3C627A-FF86-FFA7-FD66-FEABFB29FD30  POWO: urn:lsid:ipni.org:names:319342-2  Tropicos: 50307371  VASCAN: 91  WoRMS: 234045 
Compositae:  Wikidata: Q14847254  FNA: 20424  Fossilworks: 54741  GBIF: 6070956  GRIN: 282  IPNI: 77126669-1  IRMNG: 117809  ITIS: 35421  NZOR: e23ccd0a-d475-458f-8f33-55a82c1d1c88  POWO: urn:lsid:ipni.org:names:77126669-1  Tropicos: 50255940  VASCAN: 21904  Watson & Dallwitz: composit  WoRMS: 867905 
| --- | --- |
ฐานข้อมูลการควบคุมรายการหลักฐาน: ประจำชาติ :  สเปน  ฝรั่งเศส  BnF data  เยอรมนี  อิสราเอล  สหรัฐ  ลัตเวีย  ญี่ปุ่น  เช็กเกีย
สถานีรถไฟนูมาโนฮาตะ

| นูมาโนฮาตะ 沼ノ端駅 |
| --- | --- |

ข้อมูลทั่วไป
ที่ตั้ง: โทมาโกไม ฮกไกโด  ญี่ปุ่น
พิกัด: 42°40′20″N 141°41′36″E﻿ / ﻿42.67215°N 141.693420°E﻿ / 42.67215; 141.693420
ผู้ให้บริการ: บริษัทรถไฟฮกไกโด
สาย:   ■■ สายหลักมูโรรัง  ■ สายชิโตเซะ 
ข้อมูลอื่น
รหัสสถานี: H17
สถานีรถไฟนูมาโนฮาตะ (ญี่ปุ่น: 沼ノ端駅) เป็นสถานีรถไฟในโทมาโกไม จังหวัดฮกไกโด ประเทศญี่ปุ่น ดำเนินการโดยบริษัทรถไฟฮกไกโด มีเลขสถานีเป็น "H17"
สาย

สายหลักมูโรรัง
สายชิโตเซะ
สถานีที่อยู่ติดกัน

| «> Muroran Main Line | «> Muroran Main Line | ขบวนรถ> Muroran Main Line | »> Muroran Main Line | »> Muroran Main Line |
| --- | --- | --- | --- | --- |
| โทมาโกไม (H18) | โทมาโกไม (H18) | - | นูมาโนฮาตะ | นูมาโนฮาตะ |
Chitose Line
| โทมาโกไม (H18) | โทมาโกไม (H18) | Local | อูเอนาเอะ (H16) | อูเอนาเอะ (H16) |
วิวัฒน์ ศัลยกำธร

| วิวัฒน์ ศัลยกำธรป> ม., ท.ช., ต.ภ. |
| --- | --- |

รัฐมนตรีช่วยว่าการกระทรวงเกษตรและสหกรณ์
ดำรงตำแหน่ง 23 พฤศจิกายน พ.ศ. 2560 – 10 กรกฎาคม พ.ศ. 2562
นายกรัฐมนตรี: ประยุทธ์ จันทร์โอชา
ก่อนหน้า: ชุติมา บุณยประภัศร
ถัดไป: ธรรมนัส พรหมเผ่า   มนัญญา ไทยเศรษฐ์​   ประภัตร โพธสุธน
 
ข้อมูลส่วนบุคคล
เกิด: 17 มีนาคม พ.ศ. 2497 (70 ปี) อำเภอพานทอง จังหวัดชลบุรี ประเทศไทย

วิวัฒน์ ศัลยกำธร หรือ อาจารย์ยักษ์ เป็นอดีตรัฐมนตรีช่วยว่าการกระทรวงเกษตรและสหกรณ์ ประธานสถาบันเศรษฐกิจพอเพียง ประธานมูลนิธิกสิกรรมธรรมชาติ ประธานกรรมาธิการขับเคลื่อนการปฏิรูปประเทศด้านการศึกษา สภาขับเคลื่อนการปฏิรูปประเทศ
ประวัติ

วิวัฒน์ เกิดเมื่อวันที่ 17 มีนาคม พ.ศ. 2497 เป็นหนึ่งในบุคคลที่มีบทบาทสำคัญในการขับเคลื่อนปรัชญาเศรษฐกิจพอเพียงของพระบาทสมเด็จพระเจ้าอยู่หัว การขับเคลื่อนหลักกสิกรรมธรรมชาติ ผ่าน “ศูนย์กสิกรรมธรรมชาติมาบเอื้อง” จังหวัดชลบุรี
นายวิวัฒน์ จบการศึกษาระดับประถมศึกษาจาก โรงเรียนวัดสนามจันทร์ จังหวัดฉะเชิงเทรา, มัธยมศึกษาจากโรงเรียนวัดนวลนรดิศ กรุงเทพมหานคร, ปริญญาตรี ศิลปศาสตรบัณฑิต (รัฐศาสตร์) มหาวิทยาลัยรามคำแหง, ปริญญาโท พัฒนบริหารศาสตรมหาบัณฑิต (พัฒนาสังคม) สถาบันบัณฑิตพัฒนบริหารศาสตร์ (นิด้า) และได้รับปริญญาดุษฎีกิตติมศักดิ์ จากมหาวิทยาลัยราชภัฏพิบูลสงคราม และมหาวิทยาลัยเทคโนโลยีราชมงคลอีสาน
นายวิวัฒน์ ดำรงตำแหน่งสุดท้ายก่อนลาออกจากราชการ คือ ผู้อำนวยการกองประเมินผลงาน สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ สำนักนายกรัฐมนตรี ลาออกมาเพื่อขับเคลื่อนปรัชญาเศรษฐกิจพอเพียงของพระบาทสมเด็จพระปรมินทรมหาภูมิพลอดุลยเดชให้เป็นจริง
ปัจจุบันดำรงตำแหน่งเป็น ประธานสถาบันเศรษฐกิจพอเพียง ประธานมูลนิธิกสิกรรมธรรมชาติ ประธานกรรมาธิการขับเคลื่อนการปฏิรูปประเทศด้านการศึกษา สภาขับเคลื่อนการปฏิรูปประเทศ ผู้ทรงคุณวุฒิ คณะกรรมการนโยบายที่ดินแห่งชาติ (คทช.) ในขณะเดียวกับได้รับตำแหน่งที่ปรึกษาให้กับหลายหน่วยงาน/องค์กร เพื่อขับเคลื่อนปรัชญาเศรษฐกิจพอเพียงในภาคส่วนต่างๆ ของสังคมนอกเหนือจากด้านการเกษตร อาทิ ด้านการศึกษา ด้านอุตสาหกรรม ด้านธุรกิจการบริการ ฯลฯ
ในปี พ.ศ. 2543 นายวิวัฒน์เคยลงสมัครรับเลือกตั้งผู้ว่าราชการกรุงเทพมหานคร ในนาม "กลุ่มกรุงเทพสามัคคี" แต่ไม่ได้รับเลือกตั้ง
การทำงาน

นายกสมาคมพัฒนาสังคม/ผู้ร่วมก่อตั้งสมาคมพัฒนบริหารศาสตร์ (นิด้า)
ผู้อำนวยการสถาบันราชพฤกษ์ ผู้ร่วมก่อตั้งโครงการราชพฤกษ์
กรรมการและผู้ช่วยเลขาธิการมูลนิธิสถาบันราชพฤกษ์
ที่ปรึกษาคณะกรรมการการเกษตรและสหกรณ์ สภาผู้แทนราษฎร
ที่ปรึกษามูลนิธิสิ่งแวดล้อมเพื่อชีวิต
ผู้อำนวยการกองประเมินผลและข้อมูลพระราชดำริ สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ (กปร.)
หัวหน้าฝ่ายประสานงานโครงการพระราชดำริ ภาค 1 สำนักงานคณะกรรมการพิเศษ
เจ้าหน้าที่วิเคราะห์นโยบายและแผน กองประสานงานโครงการอันเนื่องมาจากพระราชดำริ ภาค 4
เจ้าหน้าที่วิเคราะห์นโยบายและแผน กองวางแผนเตรียมพร้อมด้านเศรษฐกิจ สภาพัฒนาเศรษฐกิจและสังคมแห่งชาติ สำนักนายกรัฐมนตรี
นักพัฒนาชุมชน กรมการพัฒนาชุมชน กระทรวงมหาดไทย
กรรมการโครงการบึงมักกะสัน อันเนื่องมาจากพระราชดำริ
ที่ปรึกษากองกำลังบูรพา กองทัพภาคที่ 1
ที่ปรึกษากิตติมศักดิ์ ประจำคณะกรรมาธิการการเกษตรและสหกรณ์ สภาผู้แทนราษฎร
รองคณบดี คณะบัณฑิตวิทยาลัย มหาวิทยาลัยเกริก
ที่ปรึกษารัฐมนตรีช่วยว่าการกระทรวงเกษตรและสหกรณ์ (นายประพัฒน์ ปัญญาชาติรักษ์)
ผู้นำการก่อตั้ง วิทยาลัยโพธิวิชชาลัย มหาวิทยาลัยศรีนครินทรวิโรฒ (ในฐานะประธานเบญจภาคี โครงการเศรษฐกิจพอเพียง)
รางวัลที่ได้รับ

พ.ศ. 2546 - ได้รับรางวัลผู้มีผลงานดีเด่นด้านวัฒนธรรม สาขาภูมิปัญญาชาวบ้าน ด้านการเกษตร จากศูนย์วัฒนธรรมจังหวัดชลบุรี
พ.ศ. 2549 - ได้รับรางวัลคนดีศรีเกษตรอินทรีย์ จากชมรมเกษตรอินทรีย์แห่งประเทศไทย
พ.ศ. 2549 - ได้รับรางวัลศิษย์เก่าดีเด่น จากสถาบันบัณฑิตพัฒนบริหารศาสตร์  (นิด้า)
พ.ศ. 2550 - ได้รับรางวัลลูกโลกสีเขียว ประเภทบุคคลครั้งที่ 9
พ.ศ. 2550 - ได้รับรางวัลคนดีมีคุณธรรม อ.บ้านบึง จากสมัชชาคุณธรรม จังหวัดชลบุรี
พ.ศ. 2550 - ได้รับรางวัล “คนดีศรีราม” จากมหาวิทยาลัยรามคำแหง
พ.ศ. 2550 - ได้รับรางวัล “คนดีตามรอยพ่อ” จากมหาวิทยาลัยรามคำแหง
พ.ศ. 2551 - ได้รับรางวัล “คนดีศรีนวล” จากสมาคมนักเรียนเก่านวลนรดิศ
พ.ศ. 2552 - ได้รับรางวัลเกียรติยศ งานคนค้นฅนอวอร์ด ครั้งที่๑ จัดโดยบริษัททีวีบูรพา จำกัด
เครื่องราชอิสริยาภรณ์

พ.ศ. 2563 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 3 ตติยดิเรกคุณาภรณ์ (ต.ภ.)
พ.ศ. 2526 –  เหรียญพิทักษ์เสรีชน ชั้นที่ 2 ประเภทที่ 2 (ส.ช.)
พ.ศ. 2539 –  เหรียญรัตนาภรณ์ รัชกาลที่ 9 ชั้นที่ 4 (ภ.ป.ร.4)
ผลงาน > ผลงานละคร

| ปี พ> ศ. | เรื่อง | ออกอากาศ | บทบาท | หมายเหตุ |
| --- | --- | --- | --- | --- |
| 2559 | แผ่นดินนี้มีรัก | ช่อง 5 | อาจารย์ยักษ์ |  |
| 2559 | ตามรอยพระราชาจากภูผาสู่มหานที | ช่อง 5 | อาจารย์ยักษ์ |  |
| 2559 | ฝายน้ำใจ | ช่อง 5 | อาจารย์ยักษ์ |  |
วัดไผ่เหลือง (อำเภอบางใหญ่)

| วัดไผ่เหลือง |
| --- | --- |

ชื่อสามัญ: วัดไผ่เหลือง, วัดสัจจธรรมมาราม
ที่ตั้ง: เลขที่ 22/2 หมู่ที่ 5 ซอยวัดไผ่เหลือง ถนนบางใหญ่-บางคูลัด ตำบลบางม่วง อำเภอบางใหญ่ จังหวัดนนทบุรี 11140
ประเภท: วัดราษฎร์
นิกาย: มหานิกาย
เจ้าอาวาส: พระครูใบฎีกาสิทธิโชค อภินันโท
 สถานีย่อยพระพุทธศาสนา
วัดไผ่เหลือง เป็นวัดราษฎร์สังกัดคณะสงฆ์มหานิกาย ตั้งอยู่ในหมู่ที่ 5 บ้านคลองบางโสน ตำบลบางม่วง อำเภอบางใหญ่ จังหวัดนนทบุรี ปัจจุบันมีพระครูสมุห์สิทธิโชค อภินันโท ดำรงตำแหน่งเจ้าอาวาส
จากทะเบียนวัดร้างของกรมการศาสนา วัดไผ่เหลืองเป็นวัดร้างมานานกว่า 200 ปี ไม่มีหลักฐานสิ่งก่อสร้างหลงเหลือนอกจากกองอิฐศิลาแลงขนาดใหญ่ที่เป็นเครื่องหมายให้รู้ว่าเคยเป็นวัด มีชาวบ้านเช่าทำนาอยู่แต่ก็ได้หยุดทำนามานานจนเป็นพื้นที่รกร้างเต็มไปด้วยหญ้าคา ต่อมาเมื่อวันที่ 26 มิถุนายน พ.ศ. 2530 พระปลัดอดุลย์ (สิงห์ ฐิตสจฺโจ) จากวัดเฉลิมพระเกียรติวรวิหาร พร้อมด้วยญาติโยม พายเรือมาพบวัดนี้ จึงร่วมกันดำเนินการสร้างวัดขึ้นในที่วัดร้างนี้ โดยได้ขอตั้งวัดเมื่อวันที่ 16 กรกฎาคม พ.ศ. 2539 เริ่มจากการทำคันดินล้อมวัดและขุดสระขนาดใหญ่ไว้กลางพื้นที่เพื่อให้วัดมีน้ำใช้ตลอดทั้งปี จนได้รับพระราชทานวิสุงคามสีมาเมื่อวันที่ 12 กุมภาพันธ์ พ.ศ. 2545
อาคารและเสนาสนะที่สร้างเสร็จแล้วได้แก่ ศาลาอเนกประสงค์ กุฏิสงฆ์ กุฏิอุบาสกอุบาสิกา วิหาร เจดีย์ อุโบสถ ศาลาปฏิบัติธรรม และศาลาเทพกาญจนา วัดยังมีสรีระสังขารที่ไม่เน่าไม่เปื่อยของพระครูภาวนาวรานุศาสก์ (สิงห์ ฐิตสจฺโจ) อดีตเจ้าอาวาส ในอนาคตวัดมีโครงการสร้างอุทยานอริยสงฆ์เพื่อประดิษฐานองค์หลวงปู่ทวด ขนาดหน้าตักกว้าง 12 เมตร และรูปเหมือนหลวงพ่อเงิน วัดดอนยายหอม ขนาดหน้าตัก 10 เมตร โดยได้ดำเนินการซื้อที่ดินข้างวัดไว้แล้ว
วัดไผ่เลี้ยง

| วัดไผ่เลี้ยง |
| --- | --- |

ที่ตั้ง: เลขที่ 1 ซอยเพชรเกษม 110 แยก 21 ถนนเพชรเกษม แขวงหนองค้างพลู เขตหนองแขม กรุงเทพมหานคร 10160
ประเภท: วัดราษฎร์
นิกาย: มหานิกาย
เจ้าอาวาส: พระมหายงยุทธิ์ อุปคุตโต
 สถานีย่อยพระพุทธศาสนา
วัดไผ่เลี้ยง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงหนองค้างพลู เขตหนองแขม กรุงเทพมหานคร วัดมีเนื้อที่จำนวน 8 ไร่ 2 งาน 90 ตารางวา
วัดไผ่เลี้ยงสร้างเมื่อ 1 มีนาคม พ.ศ. 2526 บนที่ดินของผู้มีจิตศรัทธาบริจาคให้วัด ได้รับอนุญาตให้สร้างวัดเมื่อวันที่ 29 กันยายน พ.ศ. 2530 ผู้ขออนุญาตสร้างวัดและผู้บริจาคที่ดินซึ่งเป็นพี่น้องกัน คือ นางบุญเลี้ยง บุญทวี และนางไผ่ ขาวเจริญ ได้ตั้งชื่อว่า "วัดไผ่เลี้ยง" ตามนามทั้งสองท่าน และได้อาราธนาพระมหายงยุทธิ์ อุปคุตโต วัดวิจิตรการนิมิตร มาเป็นผู้รักษาการปกครองสงฆ์ ต่อมาวันที่ 7 เมษายน พ.ศ. 2531 เจ้าคณะกรุงเทพมหานครได้แต่งตั้งให้พระมหายงยุทธ์เป็นเจ้าอาวาสวัดไผ่เลี้ยงจนถึงปัจจุบัน วัดได้รับพระราชทานวิสุงคามสีมาเมื่อวันที่ 26 สิงหาคม พ.ศ. 2558
เมื่อแรกเริ่มก่อสร้างวัดมีเพียงเต็นท์ผ้าใบเท่านั้น จากนั้นหลวงพ่อยงยุทธก็เริ่มถมดิน ปลูกต้นไม้ สร้างกุฏิ ห้องน้ำ ศาลา เมรุ วิหาร และศาสนสถานส่วนใหญ่ จุดเด่นของวัดคือ โบสถ์มหายันต์ 1,008 ยันต์ ซึ่งเป็นโบสถ์หลังแรกและหลังเดียวในประเทศไทยที่นำยันต์เก่าและยันต์โบราณที่เจ้าอาวาสสะสมมาเขียนลงบนหินอ่อนแล้วติดที่ผนังโบสถ์มากถึง 1,008 ยันต์
วัดไผ่ล้อม (อำเภอบางบาล)

สำหรับวัดไผ่ล้อมแห่งอื่น ดูที่ วัดไผ่ล้อม
| วัดไผ่ล้อม |
| --- | --- |

ที่ตั้ง: ตำบลสะพานไทย อำเภอบางบาล จังหวัดพระนครศรีอยุธยา
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสะพานไทย อำเภอบางบาล จังหวัดพระนครศรีอยุธยา มีที่ดินตั้งวัดเนื้อที่  11 ไร่ 1 งาน 4 ตารางวา มีที่ธรณีสงฆ์จำนวน 3 แปลง เนื้อที่ 30 ไร่ 24 ตารางวา
วัดไผ่ล้อมตั้งวัดเมื่อ พ.ศ. 2275 แต่เดิมวัดมีก่อไผ่ล้อมรอบ จึงได้ชื่อว่า "วัดไผ่ล้อม" ได้รับพระราชทานวิสุงคามสีมาประมาณ พ.ศ. 2285  ต่อมาได้กลายสภาพเป็นวัดร้าง  และได้การบูรณะปฏิสังขรณ์ขึ้นอีกครั้งหนึ่ง ได้รับพระราชทานวิสุงคามสีมาครั้งหลังเมื่อวันที่ 26 กรกฎาคม พ.ศ. 2547
อาคารเสนาสนะที่สำคัญ ได้แก่ อุโบสถก่ออิฐถือปูน กว้าง 6.80 เมตร ยาว 14.59 เมตร สร้างเมื่อ พ.ศ. 2471 ศาลาการเปรียญสร้างด้วยไม้และคอนกรีต กว้าง 13 เมตร ยาว  22 เมตร สร้างเมื่อ พ.ศ. 2495 หอสวดมนต์สร้างด้วยไม้และคอนกรีต กว้าง 9 เมตร ยาว 17 เมตร สร้างเมื่อ พ.ศ. 2503 กุฏิสงฆ์จำนวน 8 หลัง เป็นอาคารไม้และครึ่งตึกครึ่งไม้ ปูชนียวัตถุที่สำคัญ ได้แก่ พระประธานในอุโบสถและในวิหารมีพระพุทธรูปปั้นปางมารวิชัย และเจดีย์ 1 องค์
วัดมีเกจิอาจารย์ คือ หลวงพ่อเอียด อินทวังโส ท่านสร้างพระเครื่องและวัตถุมงคล เริ่มสร้างเป็นครั้งแรกเมื่ออายุได้ 43 ปี ล้วนแต่ได้ความนิยม อาทิ ตะกรุดโทนเนื้อเงินแหวนกำไลเงิน สีผึ้ง ผ้ายันต์ ฯลฯ
สัมพัทธภาพทางความรู้

สัมพัทธภาพทางความรู้  (knowledge relativity) ในทางปรัชญาคือความคิดที่ว่าความรู้สามารถแสดงความสัมพันธ์ระหว่าง ผู้ให้ความรู้ เพื่อการติดต่อสื่อสาร และ ให้บรรลุเป้าหมาย โดยมีสามสิ่งคือ ผู้ที่ได้ความรู้ ผู้ที่ ให้ความรู้ และผู้สังเกตการณ์
วัดมหาธาตุวรวิหาร (จังหวัดราชบุรี)

สำหรับความหมายอื่นของ "วัดมหาธาตุ" ดูที่ วัดมหาธาตุ
| วัดมหาธาตุวรวิหาร |
| --- | --- |


ที่ตั้ง: ตำบลหน้าเมือง อำเภอเมืองราชบุรี จังหวัดราชบุรี
ประเภท: พระอารามหลวงชั้นตรี ชนิดวรวิหาร
นิกาย: มหานิกาย
 สถานีย่อยพระพุทธศาสนา
วัดมหาธาตุวรวิหาร เป็นพระอารามหลวงชั้นตรี ชนิดวรวิหาร พบหลักฐานว่าสร้างมาตั้งแต่สมัยทวารวดี ถนนเขางู ตำบลหน้าเมือง อำเภอเมืองราชบุรี จังหวัดราชบุรี ตั้งอยู่เกือบใจกลางเมืองราชบุรี ทางฝั่งตะวันตกของแม่น้ำแม่กลอง เดิมเรียกว่า "วัดหน้าพระธาตุ" "วัดพระศรีรัตนมหาธาตุ" มีพระปรางค์ก่อด้วยศิลาแลงสูง 12 วา ภายในมีจิตรกรรมฝาผนังที่พระปรางค์ เป็นวัดที่ประดิษฐานพระบรมสารีริกธาตุ ปัจจุบันมีพระธรรมปัญญาภรณ์ (ไพบูลย์ ชินวํโส ป.ธ.๗) เจ้าคณะจังหวัดราชบุรี เป็นเจ้าอาวาส
ประวัติ

แรกสร้างขึ้นตั้งแต่สมัยทวารวดี ราวพุทธศตวรรษที่ 13 
ต่อมาในราวพุทธศตวรรษที่ 18 วัฒนธรรมขอมได้แพร่เข้าสู่ดินแดนราชบุรี จึงได้มีการก่อสร้างและดัดแปลงศาสนสถานกลางเมืองราชบุรีขึ้นเป็นพระปรางค์ และสร้างกำแพงศิลาแลงล้อมรอบเพื่อให้เป็นศูนย์กลางของเมืองตามคติความเชื่อเรื่องภูมิจักรวาลของขอมโบราณ ต่อมาในสมัยอยุธยาตอนต้นราวพุทธศตวรรษที่ 20 – 21 ได้มีการขยายพื้นที่ออกไปทางทิศตะวันตกและก่อสร้างพระปรางค์ขนาดใหญ่บนฐานเขียง ฐานชั้นล่างสุดเป็นแบบบัวลูกฟักสองชั้นรองรับเรือนธาตุเหนือขึ้นไปเป็นบัวเชิงบาตรรองรับส่วนยอดปักนพศูล พระปรางค์ประดับลวดลายปูนปั้นในส่วนต่างๆอย่างงดงาม สมัยกรุงศรีอยุธยาตอนกลางมีการก่อพระปรางค์บริวารเพิ่มสามองค์ต่อมาราวพุทธศตวรรษที่22ได้สร้างเจดีย์แปดเหลี่ยมจำนวน 5 องค์ล้อมไว้อีกชั้นบนฐานเดียวกัน ส่วนมุขยาวด้านหน้าสันนิษฐานว่าเป็นการต่อขึ้นใหม่สมัยกรุงศรีอยุธยาตอนปลาย-ต้นรัตนโกสินทร์
ต่อมาในรัชสมัยพระบาทสมเด็จพระพุทธเลิศหล้านภาลัย ได้ทรงพระกรุณาโปรดเกล้าฯ ให้ย้ายเมืองราชบุรีจากฝั่งตะวันตกมายังฝั่งตะวันออก ประชาชนก็ย้ายตามความเจริญไปด้วย วัดมหาธาตุจึงกลายเป็นวัดร้างไม่มีพระสงฆ์จำพรรษา ต่อมาในรัชสมัยพระบาทสมเด็จพระนั่งเกล้าเจ้าอยู่หัว ใน พ.ศ. 2338 พระภิกษุองค์หนึ่งชื่อพระบุญมา ได้ธุดงค์มาเห็นวัดนี้มีสถานที่ร่มรื่น เหมาะสำหรับการปฏิบัติธรรมจึงได้ขอความร่วมมือจากพุทธศาสนิกชนช่วยกันปัดกวาดซ่อมแซมเสนาสนะต่างๆ ในที่สุด วัดมหาธาตุจึงกลับมาเป็นศูนย์กลางของศาสนาเช่นเดิม และยังคงเป็นมาจนถึงปัจจุบัน